
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1101 

22 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαπίστωση σύστασης προσωρινών οργανικών θέσεων 
και κατάταξη προσωπικού σε προσωρινές προσω¬ 
ποπαγείς θέσεις με σχέση εργασίας Ιδιωτικού Δικαί¬ 
ου αορίστου χρόνου σύμφωνα με το Ν. 2839/2000 

άρθρο 17. 1 

Προκαταρκτικές εργασίες εκτύπωσης γραμματοσήμων 
«Έγκριση εκδοτικού προγράμματος έτους 2002».... 2 

Προσαρμογή της Συστατικής Πράξης του Νομικού 
Προσώπου με την επωνυμία «Εθνικό Στάδιο Βέροι¬ 
ας» στις διατάξεις του άρθρου 203 του Π.Δ. 410/95 

(Δ.Κ.Κ.). 3 

Προσαρμογή της Συστατικής Πράξης του Νομικού 
Προσώπου με την επωνυμία «Εθνικό Αθλητικό Κέ¬ 
ντρο» στις διατάξεις του άρθρου 203 του Π.Δ. 

410/95 (Δ.Κ.Κ.). 4 

Προσαρμογή συστατικής πράξης του νομικού προσώ¬ 
που με την επωνυμία «Εθνικό Στάδιο Αλεξάνδρει¬ 
ας» Δήμου Αλεξάνδρειας Ν. Ημαθίας. 5 

Σύσταση στο δήμο Αλεξάνδρειας Ν. Ημαθίας δημοτι¬ 
κού νομικού προσώπου με την επωνυμία «Δημοτι¬ 
κός Παιδικός Σταθμός Αλεξάνδρειας». 6 

«Τροποποίηση της συστατικής πράξης της Δημοτικής 
Επιχείρησης Ανάπτυξης Δήμου Μεσσήνης(ΔΕΑ- 

ΔΗΜ)». 7 

Σύσταση Ν.Π. με την επωνυμία «Πολιτιστικό Κέντρο 
Δήμου ΛΕΥΚΤΡΟΥ». 8 


ΑΠΟΦΑΣΕΙ Σ 

Αριθ. ΔΙΟΙΚ/Α/5887 (1) 

Διαπίστωση σύστασης προσωρινών οργανικών θέσεων 
και κατάταξη προσωπικού σε προσωρινές προσωπο¬ 
παγείς θέσεις με σχέση εργασίας Ιδιωτικού Δικαίου αο¬ 
ρίστου χρόνου σύμφωνα με το Ν. 2839/2000 άρθρο 17. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.-Το Ν.736/77 «Περί Ταμείου Αρχ/κών Πόρων και 
Απαλ/σεων». 


2. -Το Ν. 993/77 «Περίτου επί συμβάσειεργασίας Ιδιωτι¬ 
κού Δικαίου Προσωπικού του Δημοσίου...». 

3. -Το Ν. 2839/2000 άρθρο 17 «Ρυθμίσεις θεμάτων του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης και άλλες διατάξεις». 

4. -Την ΔΙΠΙΔΔ/Β2/355/21281/27.9.2000 Εγκύκλιο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης. 

5. -Την αρ. 6/2.4.2001 απόφαση του Διοικητικού Συμ¬ 
βουλίου του ΤΑΠ. 

6. -Την αρ.2/10.5.2001 απόφαση του Κοινού Υπηρεσια¬ 
κού Συμβουλίου ΝΠΔΔτου ΥΠΠΟ ότι το προσωπικό αυτό 
πρόκειται να καλύψει εφεξής πάγιες και διαρκείς ανάγκες 
της Υπηρεσίας. 

7. -Το Π.Δ 50/2000 «Καθορισμός των προσόντων διορι¬ 
σμού σε θέσεις δημοσίων υπηρεσιών». 

8. -Το γεγονός ότι από τις διατάξεις προκαλείται δαπάνη 
σε βάρος του προϋπολογισμού του ΤΑΠ ύψους 
70.000.000 δρχ ετησίως και για το τρέχον έτος 2001, 
35.000.000 δρχ. που θα βαρύνει τους Κωδικούς ΚΑΕ 212, 
221,223,224,225 239. 

9. -Την αριθ. ΔΙΟΙΚ/Α/4836/27.6.2001 διαπίστωση σύ¬ 
στασης προσωρινών Οργανικών θέσεων με σχέση εργα¬ 
σίας ιδιωτικού δικαίου αορίστου χρόνου σύμφωνα με το 
Ν. 2839/2000 άρθρο 17, αποφασίζουμε: 

ΑΆνακαλούμετην αριθ. ΔΙΟΙΚ/Α/4836/27.6.2001 Απόφα¬ 
ση Προέδρου Δ.Σ. του ΤΑΠ που εγκρίθηκε από τον Υπουργό 
Πολιτισμού και δημοσιεύθηκε στο αριθ./855/ΦΕΚ 4.7.2001. 

Β' Διαπιστώνουμε την αυτοδίκαιη σύσταση στο ΤΑΠ των 
κατωτέρω κατά ειδικότητα προσωρινών θέσεων με σχέση 
εργασίας Ιδιωτικού Δικαίου αορίστου χρόνου σύμφωνα 
με τον Ν. 2839/2000. 

1 .-Τέσσερις θέσεις (4) Αρχαιολόγων. 

2. -Τρεις θέσεις (3) Αρχιτεκτόνων. 

3. -Δύο θέσεις (2) Πολιτικών Μηχανικών. 

4. -Μία (1) θέση Τεχνολόγου Πολιτικών Δομικών Έργων. 

5. -Μία (1) θέση Τεχνολόγου Τοπογράφου. 

6. -Μία (1) θέση Συντηρητή Αρχαιοτήτων. 

7. -Δύο (2) θέσεις Πωλητών Εκμαγείων. 

Οι ανωτέρω θέσεις καταργούνται μόλις κενωθούν με 
οποιονδήποτε τρόπο. 

Γ' Κατατάσσουμε σε προσωρινές προσωποπαγείς θέ¬ 
σεις με σχέση εργασίας Ιδιωτικού Δικαίου Αορίστου χρό¬ 
νου, τους παρακάτω υπαλλήλους: 

Αυλωνίτου Ζαχαρούλατου Χρήστου, Αρχαιολόγο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κωσταβάρα-Παπαρήγα Άλκηστη του Θεοδώρου, Αρ¬ 
χαιολόγο. 

Παπαγεωργίου Σοφία, του Ιωάννη, Αρχαιολόγο. 

Πάτση Γεώργιο του Νικολάου, Αρχαιολόγο. 

Δημόπουλο Στέφανο του Ευαγγέλου, Αρχιτέκτονα. 

Θεοδωρίδη Χριστίνα του Εμμανουήλ, Αρχιτέκτονα. 

Κωνσταντίνου Κων/νοτου Ιωάννη, Αρχιτέκτονα. 

Παπαγεωργίου Αναστάσιο του Λεονάρδου, Πολιτικό 
Μηχανικό. 

Σπυροπούλου Ισμήνητου Γρηγορίου, Πολιτικό Μηχανικό. 

Πατσαρούχα Κων/νο του Νικολάου, Τεχνολόγο Πολιτι¬ 
κό Δομικών Έργων. 

Παυλοπούλου Μαρία του Δήμου, Τεχνολόγο Τοπογρά¬ 
φο. 

Λιόλιο Βασίλη του Κων/νου, Συντηρητή Αρχαιοτήτων. 

Δελαπόρτα Στυλιανή, του Ζαχαρία, Πωλήτρια Εκμαγείων. 

Μαργαρίτη Σπυρίδωνα, του Θεοδώρου, Πωλητή Εκμα¬ 
γείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 2068/25 (2) 

Προκαταρκτικές εργασίες εκτύπωσης γραμματοσήμων 
«Έγκριση εκδοτικού προγράμματος έτους 2002». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις του εδαφίου γ της παραγρ. 2 του άρ¬ 
θρου 11 του Ν.Δ. 496/70 «περί οργανώσεως και λειτουρ¬ 
γίας των ταχυδρομείων, όπως αυτό αντικαταστάθηκε με 
το άρθρο 1 του Ν.Δ. 1063/71». 

2) Τις διατάξεις του Π.Δ. 277/75 «περί της νομικής μορ¬ 
φής λειτουργίας της Ταχυδρομικής Υπηρεσίας δια το με¬ 
τά την 30ην Απριλίου 1975 χρονικό διάστημα». 

3) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» όπως αυτό προστέθη¬ 
κε με το άρθρο 27 του Ν. 2081 /92 και αντικαταστάθηκε με 
το άρθρο 1, παραγρ. 2ατου Ν. 2469/97. 

4) Την με αρθ. 15851/7601/24.4.2000 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών». 

5) Τα με αριθ. 13/82292/011.3/20.12.2000 και 13/45229/ 
011.3/6.7.2001 έγγραφα του ΕΛ-ΤΑ, αποφασίζουμε: 

1) Εγκρίνουμε τις αποφάσεις που έλαβε το Διοικητικό 
Συμβούλιοτου ΕΛ-ΤΑκατάτις 1075/15.12.2000 (θέμα 4ο) 
και 1102/28.6.2001 (θέμα 6ο) συνεδριάσεις του και αφο¬ 
ρούν το πρόγραμμα έκδοσης γραμματοσήμων έτους 
2002, το οποίο περιλαμβάνει τις ακόλουθες σειρές: 

ΑΝΑΜΝΗΣΤΙΚΕΣ ΣΕΙΡΕΣ 

1) «ΟΛΥΜΠΙΑΚΟΙ ΑΓΩΝΕΣ ΑΘΗΝΑ 2004». 

2) «ΟΛΥΜΠΙΑΚΟΙ ΑΓΩΝΕΣ ΑΘΗΝΑ 2004» (ΦΕΓΙΕ). 

3) «ΕυΒΟΡΑ 2002» (Θέμα: Το τσίρκο). 

4) «Η ΛΑΜΨΗ ΤΟΥ ΒΥΖΑΝΤΙΟΥ». 

5) «Η ΕΛΛΗΝΙΚΗ ΓΛΩΣΣΑ» 

6) «ΑΡΧΙΕΠΙΣΚΟΠΟΙ ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ» 

(Δαμασκηνός,Σεραφείμ,Χρυσόστομος 


Παπαδόπουλος και Χρύσανθος, με απεικόνιση και ανα¬ 
γραφή του τόπου καταγωγής). 

ΚΟΙΝΗ ΣΕΙΡΑ 

«ΕΛΛΗΝΙΚΟΙ ΧΟΡΟΙ» 

2) Από τις διατάξεις της απόφασης αυτής προκαλείται 
δαπάνη ύψους 450.000.000 δραχμών περίπου και θα βα¬ 
ρύνει τους ΚΑΔ 64 60 00,64 60 03, και 64 02 15του προϋ¬ 
πολογισμού ΕΛ.ΤΑ έτους 2002. 

3) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

Ο ΥΦΥΠΟΥΡΓΟΣ 

ΑΛ. ΒΟΥΛΓΑΡΗΣ 
-♦- 

Αριθ. 6238 (3) 

Προσαρμογή της Συστατικής Πράξης του Νομικού Προ¬ 
σώπου με την επωνυμία «Εθνικό Στάδιο Βέροιας» στις 
διατάξεις του άρθρου 203 του Π.Δ. 410/95 (Δ.Κ.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του αρ. 14 του Ν. 2880/2001 (Φ.Ε.Κ. 
9Α730.1.2001) και 203 του Π.Δ. 410/95 (Φ.Ε.Κ. Α'/231)Δ.Κ.Κ. 

2. Τις διατάξεις των παρ. 6, 7 και 8 του άρθρου 9 του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τ.Α. και άλλες διατάξεις 
(Φ.Ε.Κ. ΑΊ 07/30.5.97). 

3. Την αρ. ΣΤ οικ. 19750/7.9.98 Κοινή Απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Πολιτισμού, που δημοσιεύθη- 
κεστο Φ.Ε.Κ. 1042τ/Β'. 

4. Την αρ. 8401/Α.Ε./8.3.2001 εγκύκλιο του Υπουργού 
Εσωτερικών Δημόσιας Διοίκησης και Αποκέντρωσης. 

5. Το γεγονός ότι δεν έχει ληφθεί απόφαση του αρμοδί¬ 
ου Δημοτικού Συμβουλίου για προσαρμογή της συστατι¬ 
κής πράξης του Ν.Π. στις διατάξεις του άρθρου 203 του 
Π.Δ.410/95 (Δ.Κ.Κ.) μέσα στην προθεσμία που ορίζει ο νό¬ 
μος, αποφασίζουμε: 

Προσαρμόζουμε τη συστατική πράξη του Νομικού Προ¬ 
σώπου με την επωνυμία «Εθνικό Στάδιο Βέροιας» στις 
διατάξεις του άρθρου 203 του Π.Δ. 410/95 (Δ.Κ.Κ.), σύμ¬ 
φωνα με το άρθρο 14 του Ν. 2880/2001, ως εξής: 

1. Συστήνουμε στο Δήμο Βέροιας του Νομού Ημαθίας 
ίδιο Νομικό Πρόσωπο με την επωνυμία «Δημοτικό Στάδιο 
Βέροιας» το οποίο διέπεται από τις διατάξεις του άρθρου 
203του Π.Δ.410/95 (Δ.Κ.Κ.). 

2. Σκοπός του Νομικού Προσώπου είναι η προαγωγή και 
η ανάπτυξη των διαφόρων αθλημάτων σε συνεργασία με 
τους αθλητικούς συλλόγους της περιοχής και τους λοι¬ 
πούς μαζικούς φορείς, τις ομοσπονδίες των αθλημάτων 
και κάθε άλλο φορέα. 

Για την επίτευξη του σκοπού αυτού διαθέτει και λει¬ 
τουργεί οργανωμένους αθλητικούς χώρους. 

3. Περιουσία του Νομικού Προσώπου είναι: 

Η κινητή και ακίνητη περιουσία του υπάρχοντος Εθνι¬ 
κού Σταδίου Βέροιας, η οποία η οποία θα μεταβιβασθεί 
ύστερα από απογραφή σύμφωνα με τις διατάξεις του άρ¬ 
θρου 14 του Ν. 2880/2001, καθώς και κάθε άλλο περιου¬ 
σιακό στοιχείο κινητό ή ακίνητο που θα προέλθει από δω¬ 
ρεές, κληρονομικές και κληροδοσίες. 

4. Πόροι του Νομικού Προσώπου είναι: 

α. Η ετήσια επιχορήγηση του ΥΠ.ΕΣ.Δ.Δ.Α. από τις πι¬ 
στώσεις του άρθρου 25 του Ν. 1828/89 και κάθε είδους 
επιχορήγηση ή παροχή από διάφορα υπουργεία ή οργα¬ 
νισμούς (Γ.Γ.Α., Γ,Γ.Ν.Γ. κ.λπ.) προς το Νομικό Πρόσωπο 
ήπροςτοΔήμο για λογαριασμό του Νομικού Προσώπου. 

β. Επιχορηγήσεις από το Δήμο Βέροιας. 

γ. Κάθε είδους εισφορές, δωρεές, κληρονομιές και κλη¬ 
ροδοσίες που θα προκύψουν. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την υπηρεσία του. 

5. Εκπροσώπηση του Νομικού Προσώπου. 

Το Νομικό Πρόσωπο εκπροσωπείται στα δικαστήρια και 
σε κάθε άλλη δημόσια Αρχή από τον Πρόεδρο του Διοι¬ 
κητικού Συμβουλίου και όταν απουσιάζει ή κωλύεται, από 
τον Αντιπρόεδρο. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Βέροιας 
έτους 2001 ύψους 13.000.000 δρχ. και ανάλογη πίστωση 
για τα επόμενα έτη η οποία θα εγγράφεται στον προϋπο¬ 
λογισμό του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 30 Ιουλίου 2001 

Ο Γ ενικός Γ ραμματέας 

ΒΑΣ. ΒΑΛΑΣΟ Π ΟΥΔΟΣ 

-♦- 

Αριθ. 6237 (4) 

Προσαρμογή της Συστατικής Πράξης του Νομικού Προ¬ 
σώπου με την επωνυμία «Εθνικό Αθλητικό Κέντρο» 
στις διατάξεις του άρθρου 203 του Π.Δ. 410/95 
(Δ.Κ.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του αρ. 14 του Ν. 2880/2001 (Φ.Ε.Κ. 
9Α730.1.2001) και 203τουΠ,Δ. 410/95 (Φ.Ε.Κ. Α'/231)Δ.Κ.Κ. 

2. Τις διατάξεις των παρ. 6, 7 και 8 του άρθρου 9 του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τ.Α. και άλλες διατάξεις 
(Φ.Ε.Κ. ΑΊ07/30.5.97). 

3. Την αρ. ΣΤ οικ. 19750/7.9.98 Κοινή Απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Πολιτισμού, που δημοσιεύθη- 
κε στο Φ.Ε.Κ. 1042τ/Β'. 

4. Την αρ. 8401/Α.Ε./8.3.2001 εγκύκλιο του Υπουργού 
Εσωτερικών Δημόσιας Διοίκησης και Αποκέντρωσης. 

5. Το γεγονός ότι δεν έχει ληφθεί απόφαση του αρμοδί¬ 
ου Δημοτικού Συμβουλίου για προσαρμογή της συστατι¬ 
κής πράξης του Ν.Π. στις διατάξεις του άρθρου 203 του 
Π.Δ.410/95 (Δ.Κ.Κ.) μέσα στην προθεσμία που ορίζει ο νό¬ 
μος, αποφασίζουμε: 

Προσαρμόζουμε τη συστατική πράξη του Νομικού Προ¬ 
σώπου με την επωνυμία «Εθνικό Αθλητικό Κέντρο» στις 
διατάξεις του άρθρου 203 του Π.Δ. 410/95 (Δ.Κ.Κ.), σύμ¬ 
φωνα με το άρθρο 14 του Ν. 2880/2001, ως εξής: 

1. Συστήνουμε στο Δήμο Βέροιας του Νομού Ημαθίας 
ίδιο Νομικό Πρόσωπο με την επωνυμία «Δημοτικό Αθλητι¬ 


κό Κέντρο Βέροιας» το οποίο διέπεται από τις διατάξεις 
του άρθρου 203του Π.Δ. 410/95 (Δ.Κ.Κ.). 

2. Σκοπόςτου Νομικού Προσώπου είναι η προαγωγή και 
η ανάπτυξη των διαφόρων αθλημάτων σε συνεργασία με 
τους αθλητικούς συλλόγους της περιοχής και τους λοι¬ 
πούς μαζικούς φορείς, τις ομοσπονδίες των αθλημάτων 
και κάθε άλλο φορέα. 

Για την επίτευξη του σκοπού αυτού διαθέτει και λει¬ 
τουργεί οργανωμένους αθλητικούς χώρους. 

3. Περιουσία του Νομικού Προσώπου είναι: 

Η κινητή και ακίνητη περιουσία του υπάρχοντος Εθνι¬ 
κού Αθλητικού Κέντρου, η οποία θα μεταβιβασθεί ύστερα 
από απογραφή σύμφωνα με τις διατάξεις του άρθρου 14 
του Ν. 2880/2001, καθώς και κάθε άλλο περιουσιακό στοι¬ 
χείο κινητό ή ακίνητο που θα προέλθει από δωρεές, κλη¬ 
ρονομικές και κληροδοσίες. 

4. Πόροι του Νομικού Προσώπου είναι: 

α. Η ετήσια επιχορήγηση του ΥΠ.ΕΣ.Δ.Δ.Α. από τις πι¬ 
στώσεις του άρθρου 25 του Ν. 1828/89 και κάθε είδους 
επιχορήγηση ή παροχή από διάφορα υπουργεία ή οργα¬ 
νισμούς (Γ.Γ.Α., Γ.Γ.Ν.Γ. κ.λπ.) προς το Νομικό Πρόσωπο 
ήπροςτοΔήμο για λογαριασμό του Νομικού Προσώπου. 

β. Επιχορηγήσεις από το Δήμο Βέροιας. 

γ. Κάθε είδους εισφορές, δωρεές, κληρονομιές και κλη¬ 
ροδοσίες που θα προκύψουν. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι απάτην υπηρεσία του. 

5. Εκπροσώπηση του Νομικού Προσώπου. 

Το Νομικό Πρόσωπο εκπροσωπείται στα δικαστήρια και 
σε κάθε άλλη δημόσια Αρχή από τον Πρόεδρο του Διοι¬ 
κητικού Συμβουλίου και όταν απουσιάζει ή κωλύεται, από 
τον Αντιπρόεδρο. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Βέροιας 
έτους 2001 ύψους 34.000.000 δρχ. και ανάλογη πίστωση 
για τα επόμενα έτη η οποία θα εγγράφεται στον προϋπο¬ 
λογισμό του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 30 Ιουλίου 2001 
Ο Γ ενικός Γ ραμματέας 
ΒΑΣ. ΒΑΛΑΣΟΠΟΥΛΟΣ 

-♦- 

Αριθ. 6140 (5) 

Προσαρμογή συστατικής πράξης του νομικού προσώπου 
με την επωνυμία «Εθνικό Στάδιο Αλεξάνδρειας» Δή¬ 
μου Αλεξάνδρειας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του Ν. 2503/97 και του Ν. 2539/97. 

2 . 

3. Τις διατάξεις του άρθρου 203 του Δ.Κ.Κ. (Π.Δ. 
410/95). 

4. Τις διατάξεις του άρθρου 27 του Ν. 2081/92 (ΦΕΚ 
154/τ. Α'/10.9.1992). 

5. Την αριθ. 62/2001 απόφαση του δημοτικού συμβου¬ 
λίου Αλεξάνδρειας Ν. Ημαθίας σχετικά με την προσαρμο¬ 
γή της συστατικής πράξης του Εθνικού Σταδίου Αλεξάν- 

δρειας σε δημοτικό νομικό πρόσωπο με την επωνυμία 
«Δημοτικό Στάδιο Αλεξάνδρειας». 

6. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γραμματέα Περιφέρειας», αποφασίζουμε: 

Νομιμοποιούμε την αριθ. 62/2001 απόφαση του δημοτι¬ 
κού συμβουλίου Αλεξάνδρειας Ν. Ημαθίας με την οποία 
προσαρμόζεται η συστατική πράξη του νομικού προσώπου 
με την επωνυμία «Εθνικό Στάδιο Αλεξάνδρειας» στις διατά- 
ξειςτου άρθρου 203του Π.Δ. 410/95 (Δ.Κ.Κ.), σύμφωνα με 
τις διατάξειςτου άρθρου 14του Ν. 2880/2001 ως εξής: 

1. Συστήνεται στο Δήμο Αλεξάνδρειας Ν. Ημαθίας ίδιο 
Ν.Π. με την επωνυμία «Δημοτικό Στάδιο Αλεξάνδρειας» με 
έδρα την Αλεξάνδρεια. 

2. Σκοπός του νομικού προσώπου είναι η ανάπτυξη και 
προώθηση του αθλητισμού, η καλλιέργεια των σωματι¬ 
κών και πνευματικών ικανοτήτων, η ανάπτυξη φίλαθλου 
αγωνιστικού πνεύματος, ομαδικότητας και ευγενούς 
άμιλλας και γενικά η συμβολή στην ψυχαγωγία και την 
αναβάθμιση του πολιτιστικού και αθλητικού επιπέδου. 

3. Πόροι του νομικού προσώπου είναι: 

α. Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης για την κάλυψη 
των δαπανών λειτουργίας και συντήρησης του νομικού 
προσώπου, καθώς και των δαπανών μισθοδοσίας του 
προσωπικού του. 

β. Επιχορηγήσεις του Δήμου ή άλλων φορέων του Δη¬ 
μοσίου. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από το αντίτιμο παρεχόμενων υπηρεσιών. 

ε. Πρόσοδοι από τη δική του περιουσία. 

στ. Κάθε τυχόν παροχή του κράτους ή άλλη νόμιμη πρό¬ 
σοδος. 

4. Περιουσία του νομικού προσώπου είναι η κινητή και 
ακίνητη περιουσία του πρώην Εθνικού Σταδίου. 

5. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Ακροτελεύτια διάταξη 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του δήμου 
Αλεξάνδρειας οικ. έτους 2001. 

- Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 30 Ιουλίου 2001 
Με εντολή Γ ενικού Γ ραμματέα 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 5556 (6) 

Σύσταση στο δήμο Αλεξάνδρειας Ν. Ημαθίας δημοτικού 
νομικού προσώπου με την επωνυμία «Δημοτικός Παι¬ 
δικός Σταθμός Αλεξάνδρειας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 7 & 9 του Ν. 2503/97 (Φ. Ε. Κ. 


107/τ. Α730.5.1997) «Διοίκηση, οργάνωση, στελέχωση 
της Περιφέρειας, ρύθμιση διατάξεων για την Τοπική 
Αυτ/ση και άλλες διατάξεις». 

2. Τις διατάξεις της παρ. 1 του άρθρου 12 του Ν. 
2880/2001 (Φ.Ε.Κ. 9/τ. Α'/30.1.2001) «Πρόγραμμα «ΠΟΛΙ¬ 
ΤΕΙΑ» για την μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις»", οι οποίες αντι¬ 
κατέστησαν τις διατάξειςτου άρθρου 26του Δ.Κ.Κ. (Π.Δ. 
410/95). 

3. Τις διατάξεις του .άρθρου 203 του Δ.Κ.Κ. (Π.Δ. 
410/95). 

4. Τις διατάξειςτου άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

5. Τηναριθμ. 61/2001 απόφαση του δημοτικού συμβου¬ 
λίου Αλεξάνδρειας σχετικά με τη σύσταση δημοτικού νο¬ 
μικού προσώπου με την επωνυμία «Δημοτικός Παιδικός 
Σταθμός Αλεξάνδρειας». 

6. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γ ενι¬ 
κού Γ ραμματέα Περιφέρειας», αποφασίζουμε: 

Νομιμοποιούμε την 61/2001 απόφαση του δημοτικού 
συμβουλίου Αλεξάνδρειας με την οποία προσαρμόζεται 
κατ’ εφαρμογή των διατάξεων της παρ. 1 του άρθρου 12 
του Ν. 2880/2001 (Φ.Ε.Κ. 9/30.1.2001 τ. Α'), η συστατική 
πράξη του νομικού προσώπου «Κρατικός Παιδικός Σταθ¬ 
μός Αλεξάνδρειας», στις διατάξεις του άρθρου 203 του 
Π.Δ. 410/95 (Δ.Κ.Κ.), ως εξής: 

1. Συστήνεται στον Δήμο Αλεξάνδρειας Νομού Ημα¬ 
θίας, ίδιο νομικό πρόσωπο με την επωνυμία «Δημοτικός 
Παιδικός Σταθμός Αλεξάνδρειας» με έδρα την Αλεξάν¬ 
δρεια. 

2. Σκοπός του νομικού προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγηση και ψυχα¬ 
γωγία βρεφών - νηπίων εργαζόμενων γονέων, η πολύ¬ 
πλευρη νοητική, συναισθηματική, κοινωνική και ψυχοσω¬ 
ματική του ανάπτυξη και η προπαρασκευή τους για τη 
φυσική μετάβασή τους από το οικογενειακό στο σχολικό 
περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης για την κάλυψη 
των δαπανών λειτουργίας και συντήρησης του νομικού 
προσώπου, καθώς και των δαπανών μισθοδοσίας του 
προσωπικού του. 

β) Επιχορηγήσεις του Δήμου ή άλλων φορέων του Δη¬ 
μοσίου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από το αντίτιμο παρεχόμενων υπηρεσιών. 

ε) Πρόσοδοι από την δική του περιουσία. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

4. Περιουσία του νομικού προσώπου είναι η κινητή και 
ακίνητη περιουσία του πρώην Κρατικού Παιδικού Σταθ¬ 
μού Αλεξάνδρειας. 

5. Το νομικό πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται, από τον Αντιπρόεδρο. 

Ακροτελεύτια διάταξη 

Από τις διατάξεις της απόφασης αυτής προκαλείται δα- 

πάνη σε βάρος του προϋπολογισμού του δήμου Αλεξάν¬ 
δρειας, το ύψος της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 9 Ιουλίου 2001 

Με εντολή Γενικού Γραμματέα 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. Οικ. 11566 (7) 

«Τροποποίηση της συστατικής πράξης της Δημοτικής 
Επιχείρησης Ανάπτυξης Δήμου Μεσσήνης(ΔΕΑ- 
ΔΗΜ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ «περί συστά- 
σεως και Νομικής φύσης των επιχειρήσεων των ΟΤΑ». 

2. Την αριθμ. 34930/15.6.1988 απόφαση του Υπουργού 
Εσωτερικών που δημοσιεύθηκε στο ΦΕΚ 481/Β/14.7.1988 
περί «συστάσεως Δημοτικής Επιχείρησης Ανάπτυξης Δή¬ 
μου Μεσσήνης Νομού Μεσσηνίας». 

3. Τις αριθμ. 12/2000 και 2/2001 αποφάσεις του Διοικη¬ 
τικού Συμβουλίου της ΔΕΑ-ΔΗΜ περί «συζήτησης για 
τροποποίηση καταστατικού-ανάθεση μελέτης για σύντα¬ 
ξη καταστατικού - οργανογράμματος εσωτερικής υπηρε¬ 
σίας - μελέτης βιωσιμότητας επιχείρησης» και «έγκριση 
μελετών για την οργανωτική αναδιάρθρωση της ΔΕΑ- 
ΔΗΜ» αντίστοιχα. 

4. Την αριθμ. 36/2001 απόφαση του Δημοτικού Συμβου¬ 
λίου Μεσσήνης με την οποία εγκρίνεται η τροποποίηση 
του καταστατικού λειτουργίας της ΔΕΑ-ΔΗΜ σύμφωνα 
με την ως άνω(αριθμ. 2/001)απόφαση του Δ.Σ. της ΔΕΑ- 
ΔΗΜ. 

5. Την τρίτομη μελέτη (Α-Β-Γ) με τίτλο «Μελέτη Σύστα¬ 
σης και Λειτουργίας της ΔΕΑ-ΔΗΜ (τροποποιήσεις/ βελ¬ 
τιώσεις/ προσαρμογές) - Προκαταρκτικό Επιχειρησιακό 
Σχέδιο Δράσης - Καταστατικό και Κανονισμοί σύμφωνα 
μετονΔ.Κ.Κ.», η οποία υποβλήθηκε στην υπηρεσία μας με 
τοΑ.Π. 10/7.3.2001 έγγραφο της ΔΕΑ-ΔΗΜ. 

6. Το από 7.6.2001 Πρωτόκολλο Παράδοσης - Παραλα- 
βήςτης ως άνω μελέτης απότηνεπιβλέπουσα αυτής(Α.Π. 
7012/18.5.2001 έγγραφο της Δ/νσης Τοπ. Αυτ/σης και 
Δ/σης Ν. Μεσσηνίας), αποφασίζουμε: 

Εγκρίνουμε την αριθμ. 36/2001 απόφαση του Δ.Σ. Μεσ¬ 
σήνης και τροποποιούμε την συστατική πράξη της ΔΕΑ- 
ΔΗΜ(ΦΕΚ481/Β/14.7.1988), ως εξής: 

1) Στην παράγραφο 2 της αριθμ. 34930/1988 Υπουργι¬ 
κής απόφασης προστίθενται εδάφια ως εξής: 

-Η εκτέλεση έργων που έχουν σκοπό την εξυπηρέτηση 
του κοινού, καθώς και την οικονομική εκμετάλλευση των 
έργων αυτών. 

-Η ανάπτυξη δραστηριοτήτων που πραγματοποιού¬ 
νται στο αναλογικό πλαίσιο των αποκλειστικών και συ- 
ντρεχουσών αρμοδιοτήτων του Δήμου και έχουν σκοπό 
την πραγματοποίηση εσόδων ή και μη πραγματοποίηση 
εσόδων εφ’ όσον αυτό είναι οικονομικά εφικτό και υπη¬ 
ρετεί το έργο του Δήμου και τους σκοπούς της επιχεί- 
ρησης. 

-Αναλυτικότερα ο σκοπός της επιχείρησης είναι η τεχνι¬ 


κή, κατασκευαστική, επιστημονική και μελετητική υποστή¬ 
ριξη του έργου του Δήμου ΜΕΣΣΗΝΗΣ, μεσκοπότηνανά¬ 
πτυξή του, ως και η τεχνική, επιστημονική και μελετητική 
υποστήριξη για την ενθάρρυνση της Επιχειρηματικότητας 
του Δήμου και της ευρύτερης περιοχής για την βελτίωση 
της ανταγωνιστικότητας του Δήμου καιτης ευρύτερης πε¬ 
ριοχής, για την βελτίωση της ανταγωνιστικότητας των Το¬ 
πικών Επιχειρήσεων, για την επιχειρηματική προσαρμογή 
ιδίως των ΜΜΕ στις βιομηχανικές, βιοτεχνικές αλλαγές και 
για την προσέλκυση νέων επενδύσεων στο Δήμο. 

-Τεχνική και κατασκευαστική εταιρεία, μελετητική και 
καθ’ οιονδήποτε άλλο νόμιμο τρόπο υποστήριξη του έρ¬ 
γου του Δήμου Μεσσήνης, των συνεταιριστικών οργανώ¬ 
σεων, των ομάδων παραγωγών, καθώς και των επιχειρή- 
σεών τους και των άλλων νομικών προσώπων, που συ¬ 
στήνουν ή στα οποία συμμετέχουν. 

- Η εκτέλεση και καθ’ οιονδήποτε τρόπο υλοποίηση, δια¬ 
χείριση και εκμετάλλευση κοινωφελών, αναπτυξιακών και 
επιχειρηματικών έργων. 

- Η διενέργεια λαογραφικών μελετών των φυσικών και 
του συνόλου όλων των άλλων πόρων της περιοχής. 

- Η εκπόνηση κάθε μορφής, όπως και η τεχνική και πρα¬ 
κτική υποστήριξη για την βιωσιμότητα και ανταγωνιστικό¬ 
τητα παραγωγικών επενδύσεων του Δημοσίου και ιδιωτι¬ 
κού τομέα, όπως και των ΜΜΕ, όπως και των επιχειρήσε¬ 
ων ή άλλων νομικών προσώπων που συστήνουν ή στα 
οποία συμμετέχουν. 

-Η ανάληψη από την ίδια ή η υποβοήθηση και συμμετο¬ 
χή σε επενδυτικές πρωτοβουλίες άλλων δημοσίων ή ιδιω¬ 
τικών φορέων, επιχειρήσεων για την εν γένει αξιοποίηση 
και προβολή γεωργικών, δασικών, κτηνοτροφικών, αλιευ¬ 
τικών, άλλης μορφής και κατηγορίας φυσικών πόρων με 
την ανάληψη οιασδήποτε πρωτοβουλίας και την ίδρυση ή 
την συμμετοχή σε σχετικούς φορείς. 

-Εκπόνηση και εφαρμογή προγραμμάτων προστασίας 
και βελτίωσης κάθε μορφής περιβάλλοντος - φυσικό, αρ¬ 
χιτεκτονικό, ιστορικό κ.λπ.- σε συνεργασία ή όχι με άλ¬ 
λους Κρατικούς ή μη φορείς. 

-Η σύναψη προγραμματικών συμβάσεων σύμφωνα με 
τους νόμους 1416/1984 & 2601/1998 και παντός άλλου 
σχετικού νόμου, όπως μετά οιαδήποτε τροποποίηση μέ¬ 
χρι σήμερα ή στο μέλλον ισχύουν. 

-Η διεξαγωγή κάθε δραστηριότητας που σχετίζεται με 
την αναβάθμιση ποιότητας ζωής, συμβατής με τον σκοπό 
και το έργο της εταιρείας. 

-Η εκτέλεση και συντήρηση κάθε κοινωφελούς έργου 
και η λειτουργία τμήματος της εταιρείας, ως κατασκευα¬ 
στικής Εταιρείας Ο.Τ.Α.: η μελέτη και κατασκευή έργων 
υποδομής, όπως άκρως ενδεικτικά είναι: 

• Οδικά έργα 

• Λιμενικά έργα 

• Αρδευτικά έργα 

• Οικιστικά και κτιριακά έργα 

• Υδρευτικά και αποχετευτικά 

• Βιομηχανικά και βιοτεχνικά έργα 

• Βιολογικοί καθαρισμοί 

• Και γενικότερα η υλοποίηση κατασκευαστικών έργων 
ή άλλων εγκαταστάσεων που αποβλέπουν στην ανάπτυξη 
και βελτίωση της αναπτυξιακής υποδομής. Οι μελέτες γε¬ 
νικά, οι έρευνες και οι κατασκευές θα γίνονται από τις 
υπηρεσίες της εταιρείας ή από ειδικούς συνεργάτες του 
εσωτερικού και εξωτερικού με τους οποίους μπορεί να 
συμβάλλεται η εταιρεία. 

-Η καθ’ οιονδήποτε τρόπο προβολή, διαφήμιση και 
εμπορία των τοπικών παραγωγικών, εμπορικών και τουρι¬ 
στικών προϊόντων και υπηρεσιών στην εσωτερική και εξω¬ 
τερική αγορά. 

-Η ανάληψη από την ίδια ή η συμμετοχή αυτής σε συ¬ 
νεργασία με δημόσιους ή ιδιωτικούς φορείς, σε προ¬ 
γράμματα ή πρωτοβουλίες ή καινοτόμες δράσεις, εθνικές 
ή της Ευρωπαϊκής Ένωσης. 

-Η παροχή υπηρεσιών προς τρίτους σε ανταποδοτική 
βάση ή σε μη ανταποδοτική βάση, εφ’ όσον αυτά είναι οι¬ 
κονομικά εφικτό και υπηρετεί το συμφέρον της επιχείρη¬ 
σης. 

-Η παραγωγή προμήθεια και μεταπώληση ή εκχώρηση 
προς τρίτους προϊόντων, υπηρεσιών και δικαιωμάτων - 
π.χ. εκδόσεις - προγράμματα - πληροφορίες - μελέτες. 
Και εφ’ όσον αυτά είναι συναφή προς τις λοιπές δραστη¬ 
ριότητες της επιχείρησης. 

-Η βεβαίωση και είσπραξη φόρων και τελών για λογα¬ 
ριασμό του Δήμου. 

-Η προστασία του περιβάλλοντος και ο περιορισμός της 
ρύπανσης του εδάφους, του υπεδάφους και των υδατί¬ 
νων πόρων. 

-Ανάπτυξη πρωτοβουλιών για την ευρύτερη τουριστική 
ανάπτυξη του Δήμου με την συνδυασμένη επιχειρηματική 
αξιοποίηση των τουριστικών πόρων. 

-Η διοργάνωση πολιτιστικών και αθλητικών γεγονότων 
και εκδηλώσεων. 

-Η ενθάρρυνση και ενίσχυση του ρεύματος παλιννόστη- 
σης των αποδήμων Ελλήνων, με την παροχή οικονομικών 
ή πάσης φύσεως παροχή κινήτρων και υπηρεσιών. 

-Η κοινωνική ανάπτυξη, κοινωνική πρόνοια και μέριμνα. 

-Η προστασία και διευκόλυνση της κοινωνικής ένταξης 
των ειδικών ομάδων πληθυσμού. 

-Η συμβολή στη μείωση των κοινωνικών ανισοτήτων. 

• Για την επίτευξη των προμνησθέντων σκοπών και έρ¬ 
γων, η εταιρεία δύναται να συστήνει θυγατρικές αυτής 
εταιρίες να συμμετέχουν σε κοινοπραξίες και γενικά να 
προβαίνει σε συνεργασίες που προωθούν τον σκοπό και 
το έργο της. 

Οι διατάξεις των σκοπών και του έργου που επιδιώκει η 
εταιρεία ερμηνεύονται σύμφωνα με το νόμο τα συναλλα¬ 
κτικά ήθη, την καλή πίστη και πάντοτε προς προαγωγή 
των σκοπών της εταιρείας οι οποίοι αποβλέπουν στην 
προστασία του Δημόσιου συμφέροντος, την ανάπτυξη, 
την κοινωνική και οικονομική πρόοδο, όπως και την κοι¬ 
νωνική και οικονομική ευημερία της περιοχής. 

2) Η παράγραφος 3 της αριθμ. 34930/1988 Υπουργικής 
απόφασης τροποποιείται ως εξής: 

Η διοίκηση της επιχείρησης εκτελείται: 

Από τον Πρόεδρο και τον Αντιπρόεδρο, που ορίζονται 
από το Δήμαρχο. 

Τον Διευθυντή 

Και το 7μελέςΔ.Σ. έκτων οποίων: 

Το Διοικητικό Συμβούλιο αποτελείται από 7 μέλη τα 
οποία ορίζονται από το Δημοτικό Συμβούλιο. 

Από τα μέλη αυτά τουλάχιστον δύο είναι αιρετοί εκπρό- 
σωποιτου Δήμου. Ο ένας έκτης μειοψηφίας. Ένα είναι εκ¬ 
πρόσωπος των εργαζομένων στην επιχείρηση αν αυτή 
απασχολεί περισσότερο των είκοσι εργαζομένων. Εάν 
δεν είναι εκπρόσωπος των εργαζομένων ορίζεται Δημοτι¬ 
κός Σύμβουλος. 

Έναν εκπρόσωπο κοινωνικού φορέα της περιοχής. 

Τα υπόλοιπα μέλη είναι δημότες ή κάτοικοι Δήμου. 


Επίσης το Δημοτικό Συμβούλιο, ορίζει ισάριθμα ανα¬ 
πληρωματικά μέλη. 

3) Η παράγραφος 4 της αριθμ. 34930/1988 Υπουργικής 
απόφασης τροποποιείται ως εξής: 

Η διάρκεια της επιχείρησης είναι -99- χρόνια από της 
δημοσίευσης της τροποποίησης της επιχείρησης. 

4) Η παράγραφος 7 της αριθμ. 34930/1988 Υπουργικής 
απόφασης τροποποιείται ως εξής: 

Ο Δήμος Μεσσήνης διαθέτει στην επιχείρηση το ποσό 
των 10.000.000 δρχ. ως αρχικό της κεφάλαιο. 

5) Στην παράγραφο 8 της αριθμ.34930/1988 Υπουργι¬ 
κής απόφασης προστίθεται εδάφιο ως εξής: 

Κάθε άλλο έσοδο ως τούτο ήθελε προκύψει εκ του έρ¬ 
γου της ΔΕΑ-ΔΗΜ. 

Κατά τα λοιπά ισχύει ως έχει η αριθμ. 34930/15.6.1988 
Υπουργική Απόφαση (ΦΕΚ481/Β/14.7.1988). 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Μεσσήνης το ύψος 
της οποίας ανέρχεται στο ποσό των 10.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Ιουλίου 2001 

Ο Γενικός Γραμματέας 

ΑΝΤΩΝΗΣ Μ. ΜΑΤΣΙΓΚΟΣ 

-Φ- 

Αριθ. 14913 (8) 

Σύσταση Ν.Π. με την επωνυμία 
«ΠολιτιστικόΚέντρο Δήμου ΛΕΥΚΤΡΟΥ» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203Δ.Κ.Κ. (Π.Δ. 410-95). 

2. Τις αριθμ. 13588/29.6.1992 και 14013/2.8.1996 απο¬ 
φάσεις του τέως Νομάρχη Μεσσηνίας περί σύστασης δη¬ 
μοτικών Ν.Π. με την επωνυμία: 

Α) Πνευματικό & Πολιτιστικό Κέντρο «Ν. Καζατζάκης» 
τέως Κοιν. ΝΕΟΧΩΡΙΟΥ. 

Β) Πνευματικό Κέντρο της τέως Κοιν. ΚΑΡΔΑΜΥΛΗΣ οι 
οποίες δημοσιεύθηκαν στα Φ.Ε.Κ. 477/Τ.Β/23.7.1992 και 
769/Τ.Β./28.8.1996, αντίστοιχα. 

3. Τις αριθμ. 91/99 και 25α/2000 αποφάσεις του Δημοτι¬ 
κού Συμβουλίου ΛΕΥΤΡΟΥ «Περί σύστασης Νομικού 
Προσώπου με την επωνυμία: ΠΟΛΙΤΙΣΤΙΚΟ ΚΕΝΤΡΟ Δή¬ 
μου ΛΕΥΚΤΡΟΥ» ως και 

4. Την αριθμ. Πρωτ. 7092/97 απόφαση του Γ.Γ.Π.Π. «Πε¬ 
ρί άσκησης αρμοδιοτήτων κατ’ εντολή» Φ.Ε.Κ. 
551/Τ.Β./3.6.1998, αποφασίζουμε: 

Άρθρο 1 
ΣΥΣΤΑΣΗ 

Συνιστούμε ίδιο Νομικό Πρόσωπο στο Δήμο ΛΕΥΚΤΡΟΥ 
με έδρα το Δ.Δ. Νεοχωρίου, οικισμού ΣΤΟΥΠΑΣ, με την 
επωνυμία «ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΛΕΥΚΤΡΟΥ», 
συγχωνεύοντας σ' αυτό τα εξής Ν.Π.: 

Α) Το Πνευματικό και Πολιτιστικό Κέντρο «Νίκος Καζα¬ 
τζάκης» τέως Κοιν. Νεοχωρίου και 

Β) Το πενυματικό Κέντρο τέως Κοιν. ΚΑΡΔΑΜΥΛΗΣ και 
τα οποία ανήκαν στις τέως Κοινότητες, που σήμερα απο¬ 
τελούν αντίστοιχα δημοτικά διαμερίσματα του Δήμου 
ΛΕΥΚΤΡΟΥ. 

Άρθρο 2 

ΣΚΟΠΟΣ 

Σκοπός του Νομικού αυτού Προσώπου είναι η ανάπτυ¬ 
ξη κάθε μορφής τέχνης και ειδικότερα εικαστικού, θεα¬ 
τρικού, μουσικού, χορευτικού, φιλολογικού, λαϊκής πα¬ 
ράδοσης και κινηματογραφικού τμήματος, καθώς και η 
διενέργεια εκθέσεων, ομιλιών, συζητήσεων και άλλων πο¬ 
λιτιστικών εκδηλώσεων. 

Άρθρο 3 
ΔΙΟΙΚΗΣΗ 

Το συνιστώμενο νομικό πρόσωπο διοικείται από 9/με- 
λές διοικητικό συμβούλιο, σύμφωνα με το άρθρο 203 του 
Π.Δ. 410-/95 (Δ.Κ.Κ) πού αποτελείται. 

• Από τον Πρόεδρο του Διοικητικού Συμβουλίου, ο 
οποίος είναι ο Δήμαρχος ή άλλο αιρετό μέλος ή μη, που 
ορίζεται από τον Δήμαρχο. 

• Από τρεις (3) δημοτικούς συμβούλους, που θα ορίζο¬ 
νται με απόφαση δημοτικού συμβουλίου Αεύκτρου. 

• από ένα (1) εκπρόσωπο των Τοπικών Συλλόγων. 

• από ένα (1) εκπρόσωπο των εν Αττική Συλλόγων. 

• από ένα (1) εκπρόσωπο των παραγωγικών τάξεων και 

• από δύο (2) πολίτες πού θα είναι δημότες και μόνιμοι 
κάτοικοιτου Δήμου Αεύκτρου, οι οποίοι έχουν την ανάλο¬ 
γη ενημέρωση και μόρφωση. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου του Ν.Π. ακολουθεί 
την θητεία του Δημοτικού Συμβουλίου του Δήμου Αεύκτρου. 

Άρθρο 4 
ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Άρθρο 5° 

ΠΟΡΟΙ-ΠΕΡΙΟΥΣΙΑ 

Οι πόροι του Νομικού Προσώπου είναι: 

1. Ετήσια επιχορήγηση του Δήμου Αεύκτρου εκ δρχ. 
3.000.000. 


2. Επιχορήγηση από άλλο φυσικό ή νομικό πρόσωπο. 

3. Επιχορηγήσεις από φορείς του Κράτους. 

4. Έσοδα από διάφορες εκδηλώσεις του Πνευματικού 
Κέντρου. 

5. Πάσης φύσεως δωρεές, κληροδοτήματα, μισθώματα 
από ακίνητα που τυχόν έχουν μεταβιβασθεί στο Ν.Π. 

6. Η κινητή και ακίνητη περιουσία των συγχωνευμένων 
Ν.Π. ΟΤΑ, του ιδίου Δήμου. 

Άρθρο 6° 

ΛΕΙΤΟΥΡΓΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ- 
ΟΙΚΟΝΟΜΙΚΗ ΔΙΟΙΚΗΣΗ - ΕΠΟΠΤΕΙΑ 

Οι διατάξεις των άρθρων 198,199 και των παρ. 1,3 και 4 
του άρθρου 200 Δ.Κ.Κ. εφαρμόζονται και στο Νομικό 
Πρόσωπο. 

Τα θέματα σχετικά με τη διοίκηση και διαχείριση του Νο¬ 
μικού Προσώπου ρυθμίζονται με κανονισμό που ψηφίζει 
το διοικητικό συμβούλιο. 

Άρθρο 7° 

ΤΡΟΠΟΣ ΚΑΤΑΡΓΗΣΗΣ Ή ΤΡΟΠΟΠΟΙΗΣΗΣ 

Το Νομικό Πρόσωπο καταργείται κατάτοντρόπο με τον 
οποίο συστάθηκε, η δε περιουσία του περιέχεται στον Δή¬ 
μο Αεύκτρου. 

Τροποποίηση της παρούσης πράξεως γίνεται μόνο κα¬ 
τά νόμιμη διαδικασία σύστασης. 

Άρθρο 8° 

ΑΚΡΟΤΕΛΕΥΤΙΟ 

Από τις διατάξεις της απόφασης προκαλείται δαπάνη 
σε βάρος του Προϋπολογισμού του Δήμου Αεύκτρου, το 
ύψος της οποίας ανέρχεται για το έτος 2001 σε ΤΡΙΑ ΕΚΑ- 
ΤΟΜΜΥΡΙΑ δραχμές. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 26 Ιουνίου 2001 

Ο Γενικός Γραμματέας 
ΑΝΤΩΝΗΣ Μ. ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























